Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 759/12/8806	Košice, 28.7.2015
EEČ : 2-65-156-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v dobe od 17. 11. 2003 doposiaľ zanedbal svoju zákonnú vyživovaciu povinnosť voči svojmu synovi XXXXXovi, narodený 07. 03. 2003, a to aj napriek tomu, že rozsudkom Okresného súdu Košice-okolie spisovej značky 9P 117/03 zo dňa 29. 10. 2003, ktorý nadobudol právoplatnosť dňa 17. 11. 2003 mu bola určená vyživovacia povinnosť tak, že je povinný prispievať na jeho výživu sumou 5.000,-Slovenských korún (165,96 eur) mesačne vždy do 15-teho dňa v mesiaci vopred do rúk XXXXX, narodenej 13. 06. 1961, trvale bytom Kokšov-Bakša 240, okres Košice-okolie, Slovenská republika, čím takto za uvedené obdobie dlhuje na výživnom sumu vo výške 19.195 eur

pretože o skutku už bolo  právoplatne rozhodnuté cudzozemským súdom  a toto rozhodnutie možno považovať   za dostačujúce.

Odôvodnenie:
Uznesením vyšetrovateľa Okresného riaditeľstva Policajného zboru Odboru kriminálnej polície Košice-okolie spisovej značky ORP-620/OVK-KS-2012 zo dňa 14. 05. 2014  bolo vznesené obvinenie XXXXXovi  pre prečin zanedbania povinnej výživy podľa § 207 odsek 1, odsek 3 písm. b)  Trestného zákona. Dňa 20. 05. 2014 bolo toto trestné stíhanie prerušené podľa  § 228 odsek 2 písmeno d) Trestného poriadku, lebo sa realizovalo odovzdanie trestného stíhania do cudziny, nakoľko obvinený XXXXX je občanom Rakúska a trvale sa zdržiava aj  na jeho území.

Zároveň bolo zistené, že obvinený XXXXX bol rozsudkom Okresného súdu XXXXX zo dňa 21. apríla 2015, spisovej značky 18U470/14m uznaný vinným z porušenia vyživovacej povinnosti a odsúdený k trestu odňatia slobody v trvaní 5 týždňov. Výkon uloženého trestu je podmienečný so stanovením skúšobnej lehoty 3 rokov. 

	Uznesením Okresnej prokuratúry Košice-okolie spisovej značky 1 Pv 759/2012/8806 zo dňa 27. 07. 2015 bolo podľa § 228 odsek 5/ Trestného poriadku Slovenskej republiky pokračované v trestnom stíhaní obvineného.

Podľa § 215 odsek 2 písmeno c) Trestného poriadku Slovenskej republiky, prokurátor zastaví trestné stíhanie, ak o skutku už bolo  právoplatne rozhodnuté cudzozemským súdom a toto rozhodnutie možno považovať za dostačujúce.

Vzhľadom na vyššie uvedené skutočnosti bolo treba rozhodnúť tak, ako je to vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Alexander Chomča
prokurátor